CELEX: C2006/190/15
Language: da
Date: 2006-08-12 00:00:00
Title: Sag C-230/06: Anmodning om præjudiciel afgørelse indgivet af Corte suprema di cassazione (Italien) den 12. januar 2006 — Militzer & Münch GmbH mod Ministero delle Finanze

12.8.2006   
            
            
               DA
            
            
               Den Europæiske Unions Tidende
            
            
               C 190/9
            
         Anmodning om præjudiciel afgørelse indgivet af Corte suprema di cassazione (Italien) den 12. januar 2006 — Militzer & Münch GmbH mod Ministero delle Finanze
   (Sag C-230/06)
   (2006/C 190/15)
   Processprog: italiensk
   Den forelæggende ret
   Corte suprema di cassazione.
   Parter i hovedsagen
   
      Sagsøger: Militzer & Münch GmbH.
   
      Sagsøgt: Ministero delle Finanze.
   Præjudicielle spørgsmål
   
               1)
            
            
               
                           a)
                        
                        
                           Skal artikel 11a, stk. 1, i forordning (EØF) nr. 1062/87 (1), som ændret ved forordning (EØF) nr. 2454/93 (2), fortolkes således, at det er muligt at påberåbe sig fristen på elleve måneder, inden for hvilken afgangstoldmyndigheden skal give underretning om den manglende opfyldelse af forpligtelserne i henhold til toldproceduren for varer under fællesskabsforsendelsesordningen, såfremt bestemmelsestoldstedets opfyldelse heraf er sket ved anvendelse af forfalskede dokumenter, hvis falskhed vanskeligt kan påvises?
                        
                     
                           b)
                        
                        
                           Kan de principper, der fastslås i Domstolens domme i sagerne C-325/00 og C-222/01, anvendes ved fortolkningen af nævnte bestemmelse?
                        
                     
                           c)
                        
                        
                           Er det i strid med proportionalitetsprincippet at pålægge toldspeditøren de fulde konsekvenser af en uregelmæssig fællesskabsforsendelsesprocedure, som her må antages at have fundet sted?
                        
                     
         
               2)
            
            
               Kan artikel 11a, stk. 2, finde anvendelse i et tilfælde, som antages at have fundet sted som beskrevet i det første spørgsmål?
            
         
               3)
            
            
               Skal artikel 215, stk. 1, i forordning (EØF) nr. 2913/92 (3) fortolkes således, at toldstedets kompetence i et tilfælde, som antages at have fundet sted som beskrevet i det første spørgsmål, skal fastsættes i henhold til det kriterium, der fastslås henholdsvis under det andet eller det tredje led i nævnte bestemmelse?
            
         
      (1)  EFT L 107, s. 1.
   
      (2)  EFT L 253, s. 1.
   
      (3)  EFT L 302, s. 1.